b'\n_START_ARTICLE_\nZastava Mestne ob\xc4\x8dine Ljubljana\n_START_PARAGRAPH_\nZastava Mestne ob\xc4\x8dine Ljubljana je pravokotne oblike v razmerju 1:2,5. Zastavna ruta je horizontalno razdeljena na dve barvni polji v razmerju 1:1. Zgornje polje je v beli in spodnje pa v zeleni barvi. Na sredini zastavne rute je grb ob\xc4\x8dine. Vi\xc5\xa1ina \xc5\xa1\xc4\x8dita grba je enaka polovi\xc4\x8dni vi\xc5\xa1ini zastavne rute, \xc5\xa1\xc4\x8dit pa spaja obe barvni polji, vsakega do njegove horizontalne polovice.'